Niks sal ons vernietig nie - Voelgoed
Tuis Voelgoed Blogs Niks sal ons vernietig nie
Vir die afgelope maand volg 2 Korintiërs 4:7-10 my oral en gee dit vir my soveel vreugde en vrede:
Ons wat hierdie skat in ons het, is maar kleipotte wat maklik breek;
In alles word ons verdruk, maar ons is nie terneergedruk nie;
ons word vervolg, maar nie deur God verlaat nie,
Hoe amazing is dit om hierdie belofte te ken!
Die wêreld, en al die slegte dinge daarin, probeer ons om elke hoek en draai te verdruk, ons word vervolg, gestamp en gestoot… maar dan kom hierdie belofte van God wat ons weer die krag gee om op te staan en aan te gaan, ons vind weer vreugde en vrede in Hom.
NOOIT sal Hy jou verlaat nie, jy sal nie vernietig word nie want Hy is by jou. Deur elke moeilike situasie hou Hy jou hand vas. Jesus self is ook in hierdie wêreld verdruk en vervolg, maar nie eers die dood kon Hom vernietig nie, Hy het opgestaan en leef voort in my en in jou!
Mag ons vandag hierdie belofte deel van ons dag-tot-dag bestaan maak. En mag ons, wanneer ons moeilike situasies in die gesig staar, onthou dat God ons nie verlaat nie, en NIKS sal ons vernietig nie.
2 Korintiërs 4:7-10
Vorige artikelMevrou Doeminie Soek Daai Mooi Ding
Volgende artikelWaar jou hart is, daar is jou huis …